Tasekla taqbaylit seg zik tella d tasekla timawit, s tewsatin yemxalafen am tmedyazt, timucuha, tizlatin n uxeddim, tizlatin n ccna, timseɛraq, tizlatin d tezlatin n tmeẓyanin1. Ansayagi n yimi yessaweḍ ad ssiwḍen azalen, timucuha d tmussniwin seg tsuta ɣer tayeḍ. Tamedyazt teṭṭef amkan alemmas deg tsekla taqbaylit. Yebḍa ɣef snat n taggayin tigejdanin : tamedyazt n ddin d tmedyazt taɛlayant.